PolyAgent/wiki_georgian_en_parallel_20231101 huggingface dataset:
Ls

Ls
ls — ბრძანება, რომელიც შედის POSIX-ის სტანდარტში და რომელიც ნახულობს
გარკვეულ საქაღალდეში მყოფ ფაილებს და საქაღალდებს.
მაგალითი
შემდეგ მაგალითში ls-ს ვაძლევთ ორ სხვადასხვა არგუმენტს:
$ pwd
/home/fred
$ ls -l
drwxr--r-- 1 fred editors 4096 drafts
-rw-r--r-- 1 fred editors 30405 edition-32
-r-xr-xr-x 1 fred fred 8460 edit
$ ls -F
drafts/
edition-32
edit*
ამ შემთხვევაში, მომხმარე fred-ს მის საქაღალდეში აქვს საქაღალდა, რომლის სახელია drafts, რეგულარული ფაილი edition-32, და მროგრამა edit.
ls ხმარობს იუნიქსის ფაილური სისტემის ნების დართმის ნიშნებს, რომ გარკვეული იყოს
მომხმარეებს, ჯგუფებს და სხვებს რა უფლებები გააჩნიათ გარკვეული ფაილის ან საქაღალდის მიმართ.
d: directory (აღნიშნავს, რომ საქაღალდაა)
r: read (წაკიტხვის ნების დართმა)
w: write (ჩაწერის ნების დართმა)
x: execute (პროგრამის გაშვების ნების დართმა)
-: ნება არ არის დართმული
რესურსები ინტერნეტში
ls at the LinuxQuestions.org wiki
ls specified by the Single Unix Specification
GNU ls source code (as part of coreutils)
ls command at the linux-command.com wiki
manual pages from GNU coreutils
იუნიქსი
სტანდარტული იუნიქსის პროგრამები
List of municipalities of Sweden

List of municipalities of Sweden
This is a list of municipalities of Sweden after the division at the turn of the year of 2011–12. There are 290 municipalities.
All statistics are from 1 January 2013, except for population (30 September 2013) and density (1 January 2013 and 30 September 2013).
Code refers to the municipality code, Total area includes seawater area and Inland water area excludes the four largest lakes in Sweden (Vänern, Vättern, Mälaren and Hjälmaren).
List
References
Folkmängd i riket, län och kommuner 30 september 2013 och befolkningsförändringar 1 juli - 30 september 2013 . Statistics Sweden.
Land- och vattenareal per den 1 januari efter region och arealtyp. År 2012 - 2013 . Statistics Sweden.
See also
List of urban areas in Sweden
Demographics of Sweden
ლაზარობა

ლაზარობა — ამინდის გამოსაწვევი რიტუალი, რომელიც სხვადასხვა სახით გავრცელებულია საქართველოს ყველა კუთხეში. ძლიერი გვალვის ან წვიმების დროს ქალები ამზადებდნენ თიხის თოჯინას, დაატარებდნენ სოფელ-სოფელ და მღეროდნენ ლაზარეს საგალობელს. დამხვდურები ჩამომვლელებს წყალს გადაასხამდნენ ან ნაცარს მიაყრიდნენ, იმის მიხედვით, თუ როგორი ამინდის გამოთხოვა უნდოდათ. ჩამოსვლისას ისინი აგროვებდნენ სხვადასხვა სანოვაგეს, თოჯინას წყალში გადააგდებდნენ და საერთო სუფრას გამართავდნენ. კახეთში, რაჭა-ლეჩხუმსა და იმერეთში თოჯინას „გონჯოს“ ეძახდნენ, თუშეთში — „საწვიმარა გუჯას“, მესხეთ-ჯავახეთში „კოტიკოტიას“, სამეგრელოში „ბოჭყუდიას“, „ძიძიკვაკვას“, „ძივოუს“. ზოგან თოჯინის მაგივრად გამურულ ბიჭს ან ქალწულს ჩამოატარებდნენ. ლაზარეს საგალობლის ტექსტებში ღვთაება მხოლოდ მამრობითი ჩანს, თუმცა თოჯინები, ისევე როგორც მისი როლის ცოცხალი შემსრულებლები, ქალიც იყო და მამაკაციც. ღვთაების ბუნება სინკრეტულია, იგი, გარდა ამინდის განმგებლობისა, აგრარულიცაა. საგალობელთა ტექსტებში ლაზარესთან ერთად მოიხსენიება ელია და ბარბარე. ამინდის გამოთხოვის რიტუალი ძვ. მსოფლიოს მრავალი ხალხის ყოფაში გვხვდება, ამავე დროს ლაზარობაში შემორჩენილია ძვ. აგრარული ღვთაების კულტმსახურების ელემენტები, რომელთა ანალოგიური ფაქტები მრავლადაა დამოწმებული ხმელთაშუა ზღვისა და ეგეოსის ზღვის ძველ კულტურებში, სახელწოდება „ლაზარე“ ქრისტიანულია და მოგვიანებით დამკვიდრდა. ქართულ ზეპირსიტყვიერებაში ცნობილია ი. ჯავახიშვილის, ქ. სიხარულიძის, ჯ. ნოღაიდელისა და სხვების მიერ ჩაწერილი პოეტური ტექსტები, რომლებიც ლაზარობის დროს სრულდებოდა: „ლაზარე-წვიმის მომყვანი“, „ლაზარე — დარის მომცემი“, „ლაზარე“ და სხვა.
ლიტერატურა
ჯავახიშვილი ივ., ქართველი ერის ისტორია, წგნ. 12, თბ., 19601965;
Бардавелидзе В. В., Дренейшие религиозные верования и обрадовое графическое искусство грузинских племен, Тб., 1957;
სურგულაძე ირ., ქსე, ტ. 6, გვ. 103-104, თბ., 1983
წარმართობა საქართველოში
ქართული რიტუალები
ალენ ჟირესი

ალენ ჟირესი (დ. ) — ფრანგი საფეხბურთო მწვრთნელი და ყოფილი ფეხბურთელი. 2004–2005 წლებში იყო საქართველოს ნაკრების მთავარი მწვრთნელი.
კარიერის უდიდესი ნაწილი საფეხბურთო კლუბ ბორდოში გაატარა, რომლის რიგებშიც 519 მატჩი ჩაატარა და 168 გოლი გაიტანა, რაც კლუბის ისტორიაში ერთ-ერთი საუკეთესო მაჩვენებელია.
საფრანგეთის ნაკრების შემადგენლობაში გახდა ევროპის 1984 წლის ჩემპიონატის გამარჯვებული. იმდროინდელი ლეგენდარული ნაკრების ნახევარდაცვაში სწორედ ჟირესი იყო „მაგიური კვადრატის“ (Carré Magique) ერთ-ერთი წევრი, მიშელ პლატინისთან, ჟან ტიგანასთან და ლუის ფერნანდესთან ერთად.
1999 წელს Placar-ის ვერსიით XX საუკუნის 100 საუკეთესო ფეხბურთელს შორის 72-ე ადგილზე დასახელდა.
რესურსები ინტერნეტში
ალენ ჟირესის ინფო Soccerbase-ზე
სქოლიო
დაბადებული 1952
დაბადებული 2 აგვისტო
ფრანგი ფეხბურთელები
ლიგა 1-ის ფეხბურთელები
ოლიმპიკი მარსელის ფეხბურთელები
საფრანგეთის ნაკრების ფეხბურთელები
1982 წლის მსოფლიო საფეხბურთო ჩემპიონატის ფეხბურთელები
1984 წლის ევროპის საფეხბურთო ჩემპიონატის ფეხბურთელები
1986 წლის მსოფლიო საფეხბურთო ჩემპიონატის ფეხბურთელები
ევროპის ჩემპიონები ფეხბურთში
ფრანგი ფეხბურთის მწვრთნელები
საქართველოს ეროვნული საფეხბურთო ნაკრების მწვრთნელები
ზალდის ღვთისმშობლის ეკლესია

ზალდის ღვთისმშობლის ეკლესია — არქიტექტურის ძეგლი, საკულტო ნაგებობა ქურთის მუნიციპალიტეტის სოფელ ზალდაში. აგებულია 1820 წელს.
გუმბათიანი ეკლესია ნაშენია ფლეთილი და რიყის ქვით.
აღმოსავლეთით ღრმა, ნახევარწრიული აბსიდაა, რომლის კონქი სფერულია. აბსიდის კედლის ცენტრში თაღოვანი სარკმელია. აბსიდის ტრიუმფალური თაღი კრონშტეინებს ეყრდნობა. ეკლესიის შიდა გეგმას „ჩაწერილი ჯვრის“ ფორმა აქვს. გუმბათი ეყრდნობა ოთხივე მკლავის წიბოებს. გუმბათის ყელზე გადასვლა აფრების საშუალებით ხდება. გუმბათის სამხრეთი და დასავლეთი ნაწილი ჩამონგრეულია. ჯვრის მკლავები ოთხივე მხარეს თაღებით სრულდება. გადარჩენილია ჩრდილოეთი მკლავი და სამხრეთი მკლავის ნახევარი, დასავლეთისა კი მთლიანად დანგრეულია.
ჩრდილოეთ მკლავში ორი, ერთ ვერტიკალურ ხაზზე განლაგებული თაღოვანი სარკმელია. აბსიდს შერჩენილი აქვს შელესილობა. გუმბათის ყელი გარედან წახ-ნაგოვანია. მისგან შემორჩენილ ნაწილს ორი სარკმელი აქვს. გადახურულია თუნუქის სახურავით.
ლიტერატურა
შიდა ქართლი, პატარა და დიდი ლიახვის ხეობების არქიტექტურული მემკვიდრეობა, ტ. I, თბ., 2002, გვ. 75-76
ქურთის მუნიციპალიტეტის ტაძრები
Arabaçı

Arabaçı (also, Arabachy) is a village and municipality in the Gadabay District of Azerbaijan. It has a population of 1,124. The municipality consists of the villages of Arabachy and Farzaly.
References
Populated places in Gadabay District
ჯამილ ჰასანლი

ჯამილ ჰასანლი (დ. 15 იანვარი, 1952 წელი, აღალიკანდი, ბილიასუვარის რაიონი, აზერბაიჯანის სსრ) — აზერბაიჯანელი ისტორიკოსი, მწერალი და პოლიტიკოსი. ის იყო პროფესორი ბაქოს სახელმწიფო უნივერსიტეტში 1993–2011 წლებში და ხაზარის უნივერსიტეტში 2011–2013 წლებში. ჯამილი იყო აზერბაიჯანის პრეზიდენტის მრჩეველი 1993 წელს და 2000-2010 წლებში აზერბაიჯანის პარლამენტში ორი ვადით მუშაობდა. 2013 წლის აზერბაიჯანის საპრეზიდენტო არჩევნებში ის იყო ოპოზიციის მთავარი კანდიდატი, სადაც მეორე ადგილი დაიკავა ხმების 5,53%-ით. ის აზერბაიჯანის დემოკრატიული ძალების ეროვნული საბჭოს ლიდერია 2013 წლიდან.
ბიოგრაფია
ადრეული ცხოვრება
ჯამილ ჰასანლი დაიბადა 1952 წლის 15 იანვარს აღალიკანდში, ბილიასუვარის რაიონში, აზერბაიჯანის სსრ. საშუალო სკოლის დამთავრების შემდეგ იგი ჩაირიცხა აზერბაიჯანის სახელმწიფო უნივერსიტეტის ისტორიის ფაკულტეტზე 1970 წელს. უნივერსიტეტის დამთავრების შემდეგ ის მუშაობდა სოფელ თაზუკანდში ისტორიის მასწავლებლად. 1976–1977 წლებში ის იყო ლექტორი ლენინის მუზეუმის ბაქოს ფილიალში. 1977 წელს ჩააბარა ბაქოს სახელმწიფო უნივერსიტეტის დოქტორანტურაზე და შეისწავლა ევროპისა და ამერიკის ქვეყნების თანამედროვე ისტორია. 1980 წლიდან მუშაობდა იქ დოცენტად და პროფესორად. 1984 წელს დაიცვა დოქტორის ხარისხი დისერტაციით საბჭოთა-ამერიკის ურთიერთობებზე. 1990 წელს გახდა დოცენტი, ხოლო 1992 წელს დაიცვა დისერტაცია „აზერბაიჯანის რესპუბლიკა საერთაშორისო ურთიერთობების სისტემაში“.
კარიერა
1992 წლიდან 1994 წლამდე ჯამილი იყო ევროპისა და ამერიკის ახალი და თანამედროვე ისტორიის განყოფილების დეკანი. 1993 წელს, აპრილიდან სექტემბრამდე იყო აზერბაიჯანის პრეზიდენტის მრჩეველი. 1994 წლიდან 2004 წლამდე იყო აზერბაიჯანის უმაღლესი აკრედიტაციის კომისიის პრეზიდენტის საექსპერტო საბჭოს წევრი. ის არის 28 მონოგრაფიისა და წიგნის და 100-ზე მეტი სტატიის ავტორი, რომლებიც დაბეჭდილია აზერბაიჯანში, რუსეთში, შეერთებულ შტატებში, თურქეთში, ირანში და სხვა ქვეყნებში.
ჰასანლი იყო 2013 წლის ოქტომბერში აზერბაიჯანის დემოკრატიული ძალების ეროვნული საბჭოს საპრეზიდენტო კანდიდატი. ის იყო ვუდრო ვილსონის საერთაშორისო ცენტრის ისტორიისა და საზოგადოებრივი პოლიტიკის მეცნიერი 2011 წელს. ჰასანლის ორი მონოგრაფია გამოქვეყნდა ჰარვარდის ცივი ომის კვლევების წიგნების სერიებში (ცივი ომის გარიჟრაჟზე: საბჭოთა – ამერიკული კრიზისი ირანისა და აზერბაიჯანის გამო, 1941-1946 წწ. როუმანი და ლიტფილდის გამომცემლები, 2006; სტალინი და ცივი ომის თურქეთის კრიზისი, 1945-1953 წწ. ლექსინგტონის წიგნები, 2011 წ).
ჰასანლის წიგნი რთული გზა დასავლეთის ინტეგრაციისკენ", (M.E. Sharpe, New York, 2014) მოგვითხრობს პირველი აზერბაიჯანის რესპუბლიკის მშფოთვარე გზას საერთაშორისო აღიარებისკენ. რამდენიმე ქვეყნის დაარქივებული დოკუმენტების საფუძველზე, ავტორი აღადგენს აზერბაიჯანული პოლიტიკური ელიტის სწრაფვას რუსეთის კოლონიური სისტემის დაშლის შემდეგ. განსაკუთრებული აქცენტით ბაქოს ბოლშევიკური ფრაქციებისაგან განთავისუფლებაზე, რეგიონულ მეზობლებთან ურთიერთობასა და პარიზის სამშვიდობო კონფერენციის მიერ აზერბაიჯანის დამოუკიდებლობის აღიარების რთულ გზაზე. ავტორი საუბრობს სამხრეთ კავკასიის რეგიონის ისტორიასა და დინამიკაზე და პირველი მსოფლიო ომის შემდგომი ეპოქაზე.
რესურსები ინტერნეტში
ჯამილ ჰასანლი wilsoncenter.org-ზე
სქოლიო
დაბადებული 12 იანვარი
დაბადებული 1952
აზერბაიჯანელი პოლიტიკოსები
აზერბაიჯანელი მწერლები
აზერბაიჯანელი ისტორიკოსები
ძვ. წ. 897

ძვ. წ. 897
— წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
კოიის რაიონი

კოიის რაიონი — რაიონი პერუში, კუსკოს რეგიონის კალკის პროვინციაში. მდებარეობს ზღვის დონიდან 2 951 მეტრზე. 2007 წლის მონაცემებით, მოსახლეობა 3 698 ადამიანს შეადგენდა, სიმჭიდროვე 52 ადამიანი კმ²-ზე. ფართობი 71.43 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
კუსკოს რეგიონის რაიონები
კალკის პროვინციის რაიონები
სალადო (პარაგვაი)

სალადო (პარაგვაი)
სალადო — მდინარე პარაგვაიში, პარაგვაის შენაკადი. მასზე გაივლის ბუნებრივი საზღვარი სენტრალისა და კორდილიერის დეპარტამენტებს შორის. მდინარის ნაპირების გასწვრივ გადაჭიმულია ვაკეები და ჭაობები, ასევე კორდილიერა-დე-ლოს-ალტოსის მთები.
იხილეთ აგრეთვე
პარაგვაის მდინარეების სია
ლიტერატურა
Rand McNally, The New International Atlas, 1993.
რესურსები ინტერნეტში
Río Salado at GEOnet Names Server
პარაგვაის მდინარეები
ალექსანდრე წულუკიძე (მრავალმნიშვნელოვანი)

ალექსანდრე წულუკიძე (მრავალმნიშვნელოვანი)
ალექსანდრე წულუკიძე შეიძლება აღნიშნავდეს:
ალექსანდრე წულუკიძე — ქართველი ქირურგი
ალექსანდრე წულუკიძე — ქართველი რევოლუციონერი
ნინოშვილი (ლანჩხუთის მუნიციპალიტეტი)

ნინოშვილი (ლანჩხუთის მუნიციპალიტეტი)
ნინოშვილი — სოფელი გურიის მხარის ლანჩხუთის მუნიციპალიტეტში, თემის ცენტრი (სოფლები: ნინოშვილი, ყელა). მდებარეობს გურიის სერის მთისწინეთში, მდინარე ღვედისწყლის (ფიჩორის სისტემა), ნაპირებზე, ზღვის დონიდან 80 მ., ლანჩხუთიდან 18 კმ., ნიგვზიანიდან (უახლოესი რკინიგზის სადგური) 4 კმ. სოფელში გადის ოზურგეთი-ლანჩხუთის საავტომობილო გზა, მოქმედებს საბავშვო ბაღი. და საჯარო სკოლა. სოფელში მოქმედებს დავით აღმაშენებლის სახელობის მონასტერი.
ისტორია
სოფლის ძველი სახელწოდებაა ცაცხვიანი, სოფელს სახელი ეწოდა ეგნატე ნინოშვილის პატივსაცემად. საბჭოთა პერიოდში განვითარებული იყო მეჩაიეობა, მეციტრუსეობა, მესიმინდეობა, აშენებდნენ ტუნგს.
ლიტერატურა
სქოლიო
ლანჩხუთის მუნიციპალიტეტის სოფლები
კონდორი (მონეტა)

კონდორი (მონეტა)
კონდორი (ესპ. condor) — ოქროსა და ვერცხლის მონეტა, რომელიც ოქროს სტანდარტის შეცვლამდე (XX საუკუნის 30-იან წწ.) სამხრეთ ამერიკის ქვეყნების (ჩილე, კოლუმბია, ეკვადორი) მიმოქცევაში იყო.
პირველად კონდორი გამოუშვეს ჩილეში 1851 წელს. 1925 კანონით ჩილეს ორმაგი კონდორი მონეტაა, რომელიც 3,661137 გ ხალას ოქროს შეიცავს.
მონეტები
ჩოგი

ჩოგი — ტრადიციული თუშური მდნარი ყველი, როგორც წესი, მზადდება ზაფხულში, ივლისსა და აგვისტოში, ცხვრის მოუხდელი, ნედლი, მაღალცხიმიანი რძისგან.
აგვისტოს თვეში თუშური ცხვარი წველას იკლებს, რძე კი მეტი ცხიმიანობით გამოირჩევა ამ ახალმოწველილ რძეს, ასხამენ კასრში და ათბობენ 36-37 °C ტემპერატურაზე, შემდეგ კი ამატებენ კვეთს, უკვე შედედებული მასიდან ამოიყვანენ ყველის თავს, რომელიც დაიწურება შრატისაგან, მაგრამ, გუდის ყველისაგან განსხვავებით, იდება არა გუდაში არამედ ხის კასრში, რის ძირშიც ჩაწყობილია არყის ხის ნაჭრები, რათა ყველიდან ბოლომდე გამოიწუროს შრატი, კასრს ეფარება სარქველი და იდგმება ბნელ ადგილას დაახლოებით 1 კვირა, ამის შემდგომ კასრი აიხდება. ამოაქვთ უკვე შეობებული ყველი და აწყობენ მზეზე გასაშრობად.
შემშრალი ყველი ხელახლა ეწყობა უკვე გასუფთავებულ კასრში ოღონდ ზემოთა თავები ჩადის ძირში, ხოლო ქვემოთა - ზემოთ, კასრს ეფარება სარქველი და იდგმება ისევ ბნელ ადგილას დაახლოებით 1 კვირით, ეს დამოკიდებულია გარე ტემპერატურაზე, რაც ყველის დამწიფების სიჩქარეზე ახდენს გავლენას. ამის შემდგომ უკვე დამწიფებულ ყველს ეყრება მარილი, 10 კგ-ზე 2 კგ, და იზილება ხელით მანამ, სანამ ყველის მასას ხელი აღარ აიკრავს. უკვე გადაზელილი ჩოგი ჩაიდება გუდაში გაივლის მინიმუმ 20 დღიან მომწიფების პერიოდს და მზადაა სარეალიზაციოდ.
ჩოგი გამოირჩევა განსაკუთრებული პიკანტური არომატითა და გემოთი, ახასიათებს კარაქის მაგვარი კონსისტენცია და მოყვითალო ფერი. ტენიანობა არაუმეტეს 60 %, ცხიმიანობა მშრალ ნივთიერებაში არანაკლებ 50 %, მარილის შემცველობა — 2-4 %, ინახება 12 თვეზე მეტხანს +12 °C ტემპერატურამდე.
ყველის მაღალი ხარისხი განპირობებულია ალპური საძოვრების ნაირბალახოვანი მცენარეული საფარით. მთის საძოვრები ზღვის დონიდან 1500-3000 მეტრ სიმაღლეზეა. სუბალპური და ალპური საძოვრები გამოირჩევა ნაირბალახოვანი შემადგენლობით. ბალახნარებიდან გავრცელებულია დიყი, თავყვითელა, აღმოსავლური ხბოშუბლა, შროშანა, მაღალი კოინდარი, თივაქასრა, სამყურა, კავკასიური კეწეწურა, შვრიელა და სხვა. აღნიშნული ბალახნარი გამოირჩევა კარგი ყუათიანობით და ყველს აძლევს განუმეორებელ გემოსა და არომატს.
რესურსები ინტერნეტში
ტენილი, ჩოგი, კალტი... რვა ათასი წლის ისტორია და ჭაჭაში დამალული ყველი — Sputnik-Georgia.com
ჩოგი, პროდუქტის აღწერა — Guda.ge
ყველის სახეობები‎
ქართული ყველი
ვაუ (სამხრეთი სუდანი)

ვაუ (სამხრეთი სუდანი)
ვაუ — ქალაქი სამხრეთ სუდანში. შტატ დასავლეთი ბაჰრ-ელ-ღაზალის ადმინისტრაციული ცენტრი. ქვეყანაში სიდიდით მეორე ქალაქი.
მიმოხილვა
მდებარეობს მდინარე ჯურის დასავლეთ ნაპირზე, დაახლოებით 650 კმ-ით ჩრდილო-დასავლეთით ქვეყნის დედაქალაქ ჯუბიდან. ქალაქში არსებობს ბაჰრ-ელ-ღაზალის უნივერსიტეტი, ვიწროლიანდაგიანი რკინიგზის სადგური და ასფალტირებული ასაფრენ-დასაჯდომი ზოლიანი აეროდრომი.
მოსახლეობა
2008 წლის აღწერით ქალაქის მოსახლეობის რაოდენობა შეადგენს 118 331 ადამიანს. მოსახლეობას წარმოადგენს ბევრი სხვადასხვა ეთნიკური ჯგუფი, მათ შორის: ფერტიტის, დინკას, ლუოს და არაბი ხალხი.
მოსახლეობის რაოდენობის დინამიკა წლების მიხედვით:
რელიგია
ქალაქი ვაუ კათოლიკური ეპარქიის ცენტრია.
აქ დაბადებული ცნობილი ადამიანები
ლუოლ დენგი, ნაციონალური საკალათბურთო ასოციაციის კალათბურთელი.
ალეკ ვეკი, სუპერმოდელი.
რესურსები ინტერნეტში
Location of Wau At Google Maps
Human Rights Watch (1999) Famine in Sudan, 1998: The Human Rights Causes.
სქოლიო
სამხრეთ სუდანის ქალაქები
ოსკარის 49-ე დაჯილდოება

ოსკარის 49-ე დაჯილდოება
ოსკარის 49-ე დაჯილდოების ცერემონია — საუკეთესო ფილმებისა და კინოხელოვანების რიგით 51-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1977 წლის 28 მარტს ლოს-ანჯელესში, კალიფორნია და მასში მონაწილეობა მიიღეს 1976 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC.
ლაურეატები
ოსკარის დაჯილდოების ცერემონიები
სირიის შეიარაღებული ძალები

სირიის შეიარაღებული ძალები — სირიის შეიარაღებული ძალები შედგება: არმიის, საჰაერო, საზღვაო, საჰაერო თავდაცვის ძალების და ისეთი გასამხედროებული ძალებისგან როგორიცაა ეროვნული თავდაცვა. კონსტიტუციის თანახმად შეიარაღებული ძალების მთავარსარდალი სირიის პრეზიდენტია.
შეიარაღებული ძალებში მოქმედებს გაწვევის სამსახური. ჯარში 18 წელს მიღწეული მამაკაცები მსახურობენ, თუმცა სამხედრო სამსახურში ბევრი ქალიცაა. სირიის სამოქალაქო ომის გამო სამხედრო მოსამსახურეთა რაოდენობა 325 000-დან დაახლოებით 150 000-მდე შემცირდა.
ლიტერატურა
Armed Forces in the Middle East: Politics and Strategy edited by Barry Rubin and Thomas A. Kearney. London and Portland, OR: Frank Cass, 2002. BESA studies in international security, . ISBN 0714652555; ISBN 0714682454. Syria chapter by Eyal Zisser.
სქოლიო
სირიის შეიარაღებული ძალები
სირია
კაზანტიპი

კაზანტიპი (სტილიზებული KaZantip; ასევე კაზანტიპის რესპუბლიკა, ნარინჯისფერი რესპუბლიკა ან რესპუბლიკა Z) — ყოველწლიური ელექტრონული საცეკვაო მუსიკის ფესტივალი, რომელიც 1992 წლიდან 2013 წლის ჩათვლით უკრაინაში, ყირიმის ნახევარკუნძულზე იმართებოდა. თუმცა, რუსეთის ფედერაციის მიერ ყირიმის ოკუპაციის შემდეგ, გადაწყდა, რომ 2014 წელს ფესტივალი საქართველოში, ანაკლიაში გაიმართება. დასასწრებ ბილეთებს ეწოდება „viZa“. ფესტივალი გრძელდება 5-6 კვირა, ზაფხულში და მას ყოველწლიურად 150 000 ადამიანი, ე. წ. „paradiZers“-ი სტუმრობს. ფესტივალთან ასოცირებულია ნარინჯისფერებში გადაწყვეტილი მოდისა და ჩემოდნების კულტი.
ისტორია
ფესტივალს სახელი ეწოდა კაზანტიპის კონცხისგან, რომლის სიახლოვესაც ის 1995–1999 წლებში ტარდებოდა. ამ პერიოდში, ფესტივალი იმართებოდა ქალაქ შჩიოლკინოს მახლობლად, ყირიმის ატომური ელექტროსადგურის დაუსრულებელი შენობის ტურბინის ჰოლში. 2000 წელს ფესტივალი ვესელეს დასახლებაში გადაიტანეს. 2001 წლიდან კი ტარდებოდა ყირიმის პატარა ქალაქ პოპივკაში. ფესტივალის პრეზიდენტი, შემქმნელი და ინიციატორია ნიკიტა I (ნამდვილი სახელი ნიკიტა მარშუნოკი). საწყის წლებში ფესტივალი ძალზედ მოკრძალებული იყო და არ წარმოადგენდა არაფერს, გარდა სერფინგის მოყვარულთა ყრილობისა, რომლებიც მომქანცველი დღის შემდეგ საღამოობით დროს ატარებდნენ. თუმცა, მოგვიანებით ნიკიტამ გადაწყვიტა სეზონის დასასრულის აღნიშვნისთვის შეემატებინა ტექნო და ტრანს მუსიკა. სწორედ ამ დროს იშვა ფესტივალი თანამედროვე სახით.
იმის გამო, 2014 წლის მარტში რუსეთის ფედერაციამ ყირიმის ოკუპაცია მოახდინა, მაისის დასაწყისში ფესტივალის ორგანიზატორებმა მიიღეს გადაწყვეტილება, რომ 2014 წელს ის საქართველოში, ანაკლიაში ჩატარდეს.
ლიტერატურა
რესურსები ინტერნეტში
Official website
President of The Kazantip Republic: IMS 2011 speech
"Kazantip: Life with no pants", an article by Resident Advisor's editor Will Lynch
სქოლიო
ელექტრონული მუსიკის ფესტივალები
ვიქტორია (ჩილე)

ვიქტორია (ჩილე)
ვიქტორია – ქალაქი და კომუნა ჩილეში. იმავე სახელწოდების კომუნის ადმინისტრაციული ცენტრი. ქალაქი და კომუნა შედის არაუკანიის რეგიონის მალიეკოს პროვინციაში.
ქალაქის მოსახლეობა – 23 977 (2002), კომუნის მოსახლეობა – 33512 (2007), ფართობი – 1256 კმ², სიმჭიდროვე – 26,68 კაცი/კმ².
რესურსები ინტერნეტში
www.josemiguelhuerta.blogspot.com
Diario Las Noticias de Victoria
ჩილეს ქალაქები
ჩილეს კომუნები
ბერინაშვილები

ბერინაშვილები
ბერინაშვილი — ქართული გვარი. გვარის ფუძეა საკუთარი სახელი ბერი. ბერინაშვილი მოიხსენიება 1823 წელს, ვაშლოვანში. საქართველოში 127 ბერინაშვილი ცხოვრობს, 54 კაცი და 73 ქალი. თბილისში 32, გორში 4. კასპში 1.
რესურსები ინტერნეტში
ქართული გვარები. ბერინაშვილი
იუსტიციის სახლის მონაცემები
ზაზა დაბრუნდაშვილი

ზაზა დაბრუნდაშვილი (დ. 30 ივნისი, 1970) — ქართველი სპორტსმენი (ძიუდო), საქართველოს ჩემპიონატის ბრინჯაოს პრიზიორი (1997, 95 კგ), ახალგაზრდებს შორის მსოფლიო ჩემპიონი და ევროპის ჩემპიონატის ბრინჯაოს პრიზიორი (1990, 95 კგ), ევროპის ჩემპიონი გუნდურში (1990, დუბროვნიკი, იუგოსლავია)
ძირითადი შედეგები
რესურსები ინტერნეტში
ზაზა დაბრუნდაშვილი — ქართული სპორტი
დაბადებული 30 ივნისი
დაბადებული 1970
ქართველი ძიუდოისტები